Flex (Carsharing)

Flex ass e Carsharing-Service zu Lëtzebuerg, dee vun CFL Mobility, enger Duechtergesellschaft vun der Lëtzebuerger Eisebunnsgesellschaft (CFL), zënter Februar 2018 bedriwwe gëtt.

 Geschicht 
De Flex-Projet gouf am Oktober 2016 lancéiert an den 21. September 2017 der Ëffentlechkeet virgestallt. D'Mise en service war uganks fir November 2017, duerno fir Dezember 2017 ugekënnegt ginn. Schlussendlech ass de Service den 20. Februar 2018 mat 20 Statiounen a 84 Gefierer agefouert ginn. CFL Mobility ass deemools bis 2023 vun enger Flott vun 250 Gefierer a ronn 2.500 Clienten ausgaangen.

Der CFL no ass Flex als en zousätzleche Service zum traditionellen ëffentlechen Transport unzegesinn.

De 15. Oktober 2018 sinn déi véier Statioune vum City Mov'''-Carsharing-System vun Hesper an de Flex-Reseau derbäikomm, an de City Mov'''-Service gouf 2018 fir zerguttst zougemaach.

Op den 1. Januar 2026 ass de Stater Carsharing-Ubidder Carloh komplett vu Flex iwwerholl ginn, fir esou d'Carsharing-Offer nohalteg auszebauen.

 Bestanddeeler 
 Gefierer 
Flex bitt dräi Zorte vu Gefierer un, dorënner een elektresche Modell. D'Gefierer si wäiss mat enger rosa Sträif an dem Flex-Logo. Fir d'Gefier opzespären, muss ee sech mat senger Flex-Clientskaart um Kaartelieser, hannert der viischter Fënster, umellen.

Beim Lancement vum Service bestoung de Fuerpark aus 84 Gefierer:11 BMW i3 Elektroautoen an 73 Verbrenner-Gefierer, dorënner 39 Seat León a 34 BMW Serie 1. 2020 koumen nach zwéi weider thermesch Modeller derbäi: Seat León ST (Bensinn) a Fiat Talento (Diesel).

Am Abrëll 2025 besteet de Fuerpark aus:

 Elektresch: MINI, VW ID Buzz Cargo
 Verbrenner: Renault Express, VW ID.4, BMW 118i, Audi A3 Sportback, Audi A1, Cupora León ST, Fiat Talento.

 Statiounen 
Am Juni 2019 bestoung de Service aus 35 Statiounen uechter d'Land, absënns bei den CFL-Garen; am Joer 2022 waren et 60 Statiounen.

Am Abrëll 2025 gouf et am Ganzen 120 Statiounen zu Bartreng (5 Statiounen), Beetebuerg (3), Capellen (1), Déifferdeng (3), Diddeleng (1), Dikrech (3), Esch-Uelzecht (10), Ettelbréck (1), Findel (1), Fréiseng (1), Habscht (1), Hesper (4), Houwald (3), Iechternach (2), Jonglënster (1), Käerjeng (2), Keel (1), Klengbetten (1), Klierf (1), Koplescht (2), Leideleng (1), Lëtzebuerg (26), Luerenzweiler (2), Mamer (7), Miersch (6), Munneref (2); Nidderaanwen (2), Péiteng (5), Réimech (2), Réiser (1), Sandweiler (1), Schëffleng (3), Schëtter (5), Schieren (2), Steesel (3), Stengefort (21) a Stroossen (4) .

Den Auto muss nees an déi Statioun zeréckbruecht ginn, wou en ewechgeholl gouf; d'Méiglechkeet, fir en an enger anerer Statioun ofzestellen, gëtt zënter 2017 analyséiert.

 Tariffer 

Am Mee 2018 hat Flex ronn 350 Clienten, am Juni 2019 waren et 1.300 Abonnenten.

 Kuckt och 
 Carsharing
 Carloh

 Um Spaweck 

Kategorie:CFL
Kategorie:Carsharing